**M E M O R A N D U M**

 **o regionálnej spolupráci v oblasti práce s mládežou**

**v Bratislavskom kraji**

|  |  |
| --- | --- |
| Prijímateľ: | Nadácia otvorenej spoločnosti, Bratislava / Open Society Foundation / NOS - OSF |
| Názov projektu: | Tvorba mechanizmov participácie detí a mládeže na rozhodovacích procesoch školy a tvorbe verejných politík mládeže |
| Kód projektu ITMS2014+: | 314011L993 |
| Číslo a názov aktivity | A3 – Aktivácia regionálnej platformy pre participáciu mládeže – Regionálne procesy, systémy a politiky |

**M E M O R A N D U M**

 **o regionálnej spolupráci v oblasti práce s mládežou**

**v Bratislavskom kraji**

**Predmet**

Mladí ľudia v dnešnej dobe čelia rôznorodým výzvam, ktoré sa týkajú ich vzdelávania, sociálnej inklúzie, zdravia a zamestnania, ale aj iným výzvam v oblasti používania nových technológií a sociálnych sietí.

V nadväznosti na prostredie, v ktorom sa pohybujú, je pre nich nevyhnutné mať zabezpečené potreby ako fyzický a inštitucionálny priestor pre rozvoj ich potenciálu, daností a záujmov prostredníctvom formálneho a neformálneho vzdelávania, práce s mládežou a sociálnej práce.

**Účel**

Pre vytvorenie a zlepšovanie prostredia pre mladých ľudí z Bratislavského kraja sa nižšie podpísané organizácie rozhodli založiť platformu s nasledujúcimi cieľmi:

1. Uznať dôležitosť práce s mládežou ako významný nástroj pre individuálny rozvoj mladých ľudí v Bratislavskom kraji popri športových a kultúrnych činnostiach pre mladých ľudí.
2. Posilniť postavenie rôznych aktérov v práci s mládežou predovšetkým z prostredia občianskej spoločnosti.
3. Vzájomne prepojiť rôznych aktérov s cieľom si pomáhať a zdieľať skúsenosti, názory a informácie o práci s mládežou v Bratislavskom kraji.
4. Zvýšiť kvalitu verejnej politiky v oblasti práce s mládežou v Bratislavskom kraji na úrovni samosprávneho kraja a jednotlivých miest a obcí.

**Spôsob pôsobenia platformy**

Za účelom dosiahnutia cieľov stanovených v memorande prostredníctvom svojho zástupcu

* vytvorí spoločnú pozíciu, ktorú budú presadzovať v spoločných rokovaniach voči samospráve,
* sa zúčastní na zasadnutiach relevantných komisií v samosprávach,
* bude pripomienkovať relevantné dokumenty na úrovni samospráv,
* zúčastní sa participatívnych procesov pri tvorbe politík pre mládež v rámci samosprávneho kraja.

Členovia podľa svojich možností budú podporovať participatívnu tvorbu verejných politík voči mládeži na úrovni samosprávy.

Členovia platformy sa budú pravidelne (aspoň jedenkrát za tri mesiace) navzájom informovať o aktivitách, ktoré vyvíjajú na dosiahnutie cieľov stanovených v memorande. Členovia platformy sa s cieľom koordinovať svoju činnosti stretnú aspoň jedenkrát za rok.

**Forma**

Platforma je neformálnym združením občianskych iniciatív a mimovládnych neziskových organizácií potvrdená písomným prihlásením sa k tomuto memorandu.

**Princípy fungovania**

Platforma funguje na týchto princípoch: dobrovoľnosť, partnerský prístup, demokratické rozhodovanie a pluralita.

**Členstvo**

Členmi Platformy môžu byť občianske iniciatívy a mimovládne neziskové organizácie pôsobiace v Bratislavskom kraji, ktoré prejavili záujem podieľať sa na práci Platformy.

**Zastupovanie platformy**

V mene platformy koná zástupca, ktorý je poverený organizáciami, ktoré iniciovali vznik platformy - Nadácia otvorenej spoločnosti Bratislava/ Open Society Foundation/NOS-OSF a Rada mládeže Slovenska. Zástupca zvoláva stretnutia platformy, komunikuje s jednotlivými členmi a pravidelne rozposiela informácie o dianí v oblasti práce s mládežou v Bratislavskom kraji prostredníctvom newsletterov.

V Bratislave dňa

Členské organizácie Platformy Podpis zástupcu organizácie

Nadácia otvorenej spoločnosti Bratislava /

Open Society Foundation / NOS-OSF ................................................................

Rada mládeže Slovenska ................................................................